CELEX: 32010D0176
Language: el
Date: 2010-03-19 00:00:00
Title: 2010/176/: Απόφαση της Επιτροπής, της 19ης Μαρτίου 2010 , για την επίσπευση της ημερομηνίας για την καταβολή της δεύτερης δόσης της ενίσχυσης αναδιάρθρωσης, που χορηγείται κατά το έτος εμπορίας 2009/10, βάσει του κανονισμού (ΕΚ) αριθ. 320/2006 του Συμβουλίου [κοινοποιηθείσα υπό τον αριθμό Ε(2010) 1710]

24.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 77/54
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Μαρτίου 2010
   για την επίσπευση της ημερομηνίας για την καταβολή της δεύτερης δόσης της ενίσχυσης αναδιάρθρωσης, που χορηγείται κατά το έτος εμπορίας 2009/10, βάσει του κανονισμού (ΕΚ) αριθ. 320/2006 του Συμβουλίου
   [κοινοποιηθείσα υπό τον αριθμό Ε(2010) 1710]
   (2010/176/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα και για την τροποποίηση του κανονισμού (ΕΚ) αριθ. 1290/2005 για τη χρηματοδότηση της κοινής γεωργικής πολιτικής (1), και ιδίως το άρθρο 10 παράγραφος 5,
   Εκτιμώντας τα ακόλουθα:
   
               (1)
            
            
               Βάσει του άρθρου 10 παράγραφος 5 του κανονισμού (ΕΚ) αριθ. 320/2006, η Επιτροπή έχει τη δυνατότητα να επισπεύσει τις ημερομηνίες για την καταβολή των ενισχύσεων που χορηγούνται στο πλαίσιο του προσωρινού καθεστώτος αναδιάρθρωσης του κλάδου της ζάχαρης, το οποίο καθορίζεται στον εν λόγω κανονισμό.
            
         
               (2)
            
            
               Δεδομένου ότι οι απαιτούμενοι οικονομικοί πόροι είναι διαθέσιμοι στο ταμείο αναδιάρθρωσης, το οποίο αναφέρεται στο άρθρο 1 του κανονισμού (ΕΚ) αριθ. 320/2006, πρέπει να δοθεί η δυνατότητα στα κράτη μέλη να επισπεύσουν την ημερομηνία για την καταβολή της δεύτερης δόσης της ενίσχυσης αναδιάρθρωσης, η οποία χορηγείται κατά το έτος εμπορίας 2009/10 σε επιχειρήσεις, καλλιεργητές και υπεργολάβους μηχανημάτων που αποποιήθηκαν την ποσόστωσή τους από την 1η Οκτωβρίου 2009 έως την ημερομηνία καταβολής της πρώτης δόσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατά παρέκκλιση από το άρθρο 10 παράγραφος 4 του κανονισμού (ΕΚ) αριθ. 320/2006, τα κράτη μέλη δύνανται να καταβάλουν σε μία δόση το 100 % της ενίσχυσης αναδιάρθρωσης, που προβλέπεται στο άρθρο 3 του εν λόγω κανονισμού, όσον αφορά το έτος εμπορίας 2009/10. Στην περίπτωση αυτή, η πληρωμή καταβάλλεται τον Ιούνιο του 2010.
   Τα κράτη μέλη ενημερώνουν την Επιτροπή, έως την 31η Μαρτίου 2010, αν επιθυμούν να κάνουν χρήση της δυνατότητας που προβλέπεται στο πρώτο εδάφιο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Μαρτίου 2010.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 58 της 28.2.2006, σ. 42.